સર્વ વ્યવસ્થાઓના ભારતીયકરણની આ પ્રક્રિયામાં દેશમાં અનેક સામાજિક સંસ્થાઓ કાર્યરત છે અને અનેક પ્રકારે આ કાર્ય કરી રહી છે. ભારતીય વિચાર મંચ પણ વ્યક્તિ, પરિવાર સમાજ ત્રણે સ્તર પર આ વ્યવસ્થાઓમાં પરિવર્તન માટે અનેક ઉપક્રમોના માધ્યમથી જનપ્રબોધન માટે કાર્યરત છે. આ વિષયને લઈને ગત ૧૫ અને ૧૬ એપ્રિલના રોજ કર્ણાવતીની પ્રકાશ હાઈસ્કૂલ ખાતે એક સેમિનાર યોજાયો હતો. આ સેમિનારમાં દેશનાં ૨૫ જિલ્લા અને આશરે ૨૨ જેટલાં રાજ્યોમાંથી ૭૦૦થી વધુ અભ્યાસુઓ ભાગ લીધો હતો.